b'\n_START_ARTICLE_\nAirbus A380\n_START_SECTION_\nZasnova\n_START_PARAGRAPH_\nNovi Airbus se trenutno prodaja v dveh razli\xc4\x8dicah. A380-800 lahko prepelje 555 potnikov v konfiguraciji s tremi razredi ali pa do 853 potnikov v konfiguraciji z enim razredom - ekonomskim. Pri\xc4\x8dakovan doseg za model 800 je 15.000 km (8.000 navti\xc4\x8dnih milj). Drugi model je tovorna razli\xc4\x8dica z oznako A380-800F, ki lahko preva\xc5\xbea 150 ton tovora do 10.400 km (5.600 navti\xc4\x8dnih milj) dosega. Vendar so razvoj te razli\xc4\x8dice zaenkrat ustavili. A380-900 je predlagana podalj\xc5\xa1ana razli\xc4\x8dica, za katero so krila osnovnega modela A380 \xc5\xbee zasnovana.'